alexandrainst/scandi-wiki huggingface dataset:
Sidsel Ryen

Sidsel Ryen (født 29. april 1943 i Strømmen) er en norsk skuespiller. Hun er spesielt kjent for rollen som Leonora Dorothea Dahl i Barne-TV-serien Sesam Stasjon.

Sidsel Ryen fikk sin utdannelse ved Statens Teaterhøgskole, og var tidlig i karrieren tilknyttet Det norske teatret, hvor hun spilte bl.a. Maria i West Side Story, Hanna Glawari i Den glade enke og Eliza Doolittle i My Fair Lady.

Hun ble ansatt ved Oslo Nye Teater i 1974, og medvirket der i bl.a. Flaggermusen (Adele), Kaptein Sabeltann og jakten på den magiske diamant, Kiss Me Kate, Anything Goes, Crazy for You, Juleoratoriet, Cabaret, My Fair Lady, La Cage aux Folles, Victoria, Olsenbanden jr. på Cirkus, Manndomsprøven, Nøtteknekkeren, Besøk hos familien Hansen halv syv og Les Misérables. Våren 2013 gikk hun av med pensjon fra Oslo Nye. Avskjedsforestillingen hennes var Trassalderen av Andreas Markusson. 

I tillegg til å stå på teaterscenen har hun også vært med i TV-serier og hatt en del konsertopptredener.

Familie 
Sidsel Ryen var gift med jazztrommeslager Svein Christiansen (1941–2015).

Referanser

Eksterne lenker 
 
  Sidsel Ryen på Oslo Nye Teater

Personer fra Skedsmo kommune
Norske skuespillere
Skuespillere i Kaptein Sabeltann
Norske sangere
Ardatov

Ardatov (russisk: Арда́тов) er en by i Republikken Mordovia i Russland. Den ligger ved elva Alatyr, rundt 100 km nordøst for Saransk. Innbyggertall: 9 500 (est. 2005), 9 587 (folketelling 2002).

Ardatov ble første gang nevnt i 1671 som landsbyen Ardatovo (russisk: Арда́тово). Den fikk innvilget byrettigheter i 1780.

Referanser

Eksterne lenker 
 

Byer i Mordovia
Bosetninger etablert i 1671
1670-årene i Russland
Johan Theorin

Johan Theorin (født 1963 i Göteborg) er en svensk journalist og forfatter.

Theorin debuterte i 2007 med kriminal- og spøkelsesromanen Skumtimmen, som ble belønnet med Svenska Deckarakademins debutant-diplom og britiske Crime Writers' Associations New Blood Dagger. Romanen, tenkt som første bind i en tetralogi, er solgt til 20 land. Oppfølgeren Nattfåk (2008) ble belønnet med Svenska Deckarakademins pris för bästa svenska kriminalroman og Glassnøkkelen for beste nordiske kriminalroman.

Bibliografi 
 Skumtimmen ()
 Nattfåk ()
 Blodläge ()
 Sankta Psyko ()
Rörgast (2013)

Oversettelser til norsk

Priser og utmerkelser 
 Svenska Deckarakademins debutant-diplom 2007, for Skumtimmen
 SKTFs pris-årets forfatter 2008
 Svenska Deckarakademins pris för bästa svenska kriminalroman 2008, for Nattfåk
 Catahyaprisen 2008, for novellen "Endast jag är vaken"
 BMF-plaketten 2008
 Glassnøkkelen 2009, for Nattfåk
 The New Blood Dagger 2009, for Echoes from The Dead (Skumtimmen)
 The International Dagger 2010, for The Darkest Room (Nattfåk)

Referanser

Eksterne lenker 
 
 Johan Theorin hos forlaget Wahlström & Widstrand
 Ölandsbladet: Om Theorins bakgrunn og debutboken 
 Svenska Dagbladet: Om Theorins bakgrunn og debutboken
 Novellen "Endast jag är vaken"

Svenske krimforfattere
Svenske journalister
Personer fra Göteborg
Fødsler i 1963
Eirik Stubø

Eirik Aasan Stubø (født 16. juni 1965 i Narvik) er en norsk regissør og teatersjef.

Han er sønn av jazzmusikeren Thorgeir Stubø og bror til Kjersti Stubø og Håvard Stubø, begge jazzmusikere, og studerte til magistergrad i filosofi ved Universitetet i Tromsø, samt ved Statens Teaterhøgskoles regilinje (1995). Derpå var han teatersjef ved Rogaland Teater (høsten 1997–2000) og Nationaltheatret (2001– desember 2008). Videre sitter han i Komiteen for Den internasjonale Ibsen-prisen.

Ved siden av arbeidet som teatersjef har Stubø opprettholdt en regissørkarriere med hovedfokus på moderne dramatikk. Når han avgår som teatersjef skal han blant annet arbeide i Norge, USA, Tyskland, Hellas, Sverige samt Ungarn.

Fra 2015 til 2019 var han teatersjef ved den svenske nasjonalscenen Dramaten. Han kom da fra stillingen som sjef for Stockholms Stadsteater.

Utmerkelser 
 OBIE Award for Vildanden (USA, 2007).  Stykket oppført i New York i (2006)

Referanser

Eksterne lenker 
 
 

Norske teatersjefer
Norske skuespillere
Norske teaterregissører
Vinnere av Heddaprisen
Personer fra Narvik kommune
Guttegruppe

En guttegruppe, eller et boyband, er en betegnelse for en vokalgruppe som består utelukkende av gutter eller unge menn som har hovedvekt på sang og koreografert dans. 

Som oftest spiller medlemmene ikke instrumenter selv, men det finnes unntak. I mange tilfeller er en visuell stil med musikkvideoer og idolbilder en viktig del av deres image, gjerne nøye planlagt og tilrettelagt av en eller flere talentmanagere. Vanligvis framfører guttegruppene sentimental pop til elektronisk akkompagnement med et mål om rask kommersiell suksess og den primære målgruppen er som regel tenåringsjenter.

Musikkmagsinet Billboard mener at en definisjon av guttegruppe i videste forstand også kan inkludere tidlig The Beatles, som i starten av karrieren la stor vekt på image og hadde en stor overvekt av tenåringsjenter som tilhengere. Musikknettstedet Udiscovermusic nevner også blant andre The Beach Boys, The Monkees og Maroon 5 som band med en tilsvarende karrierestart, men at disse heller ikke kan kategoriseres som typiske guttegrupper.

Kjente guttegrupper 
a1
5ive
Backstreet Boys (USA)
Jonas Brothers
Bangtan Boys (Korea)
Bay City Rollers (1970-årene)
Blue (England)
Boyzone (Irland)
Jackson 5
Kobojsarna
New Kids on the Block
*NSYNC
O-Town (USA)
O-Zone
One Direction
Take That
Touché (Tyskland)
The Wanted 
Thirty Seconds to Mars 
Westlife (Irland)

Referanser

Kilder 
 «The 21 Best Boy Bands of All Time, Ranked» hos teenvogue.com
 «Scandalous Facts About Boy Bands» hos factinate.com

 
Musikksjangre
Therese Bjørneboe

Eva Therese Bjørneboe (født 1. mars 1963) er en norsk redaktør og teateranmelder. I årene 1983 – 1985 var Bjørneboe redaktør for Rød Ungdoms tidsskrift Rute 80, og fra 1994 til 1996 kulturredaktør i Klassekampen.

Hun er teateranmelder i Aftenposten, fra 1998 redaktør for Norsk Shakespeare- og teatertidsskrift, og har sittet i styret for Det norske Shakespeareselskap, der hun i 2014 ble utnevnt til æresmedlem. Hun  er cand. philol.

Bjørneboe er gift med forfatteren Dag Solstad. Hun er datter av Jens Bjørneboe og søster av Suzanne og Marianne Bjørneboe.

Eva Therese Bjørneboe ble i 2011 tildelt Willy Brandt-prisen og fikk i 2019 Norsk kulturråds ærespris.

Utgivelser 
 Jens Bjørneboe. Utvalgte essays (Pax forlag, 1989). Redaktør
 Jens Bjørneboe. Brev i utvalg (Pax forlag, 2006). Redaktør sammen med Tore Rem.

Referanser

Eksterne lenker 
 
 

Norske litteraturhistorikere og litteraturkritikere
Mottakere av Willy Brandt-prisen
Vinnere av Heddaprisen
Roxar

Roxar ASA er et internasjonalt teknologiselskap innen olje og gassektoren. Selskapets teknologi bidrar til økt utvinning av petroleumsressurser og reduserte feltutviklingskostander. Eier er i dag Emerson Electric Company.

Historie
Tidligere selskaper som i dag er en del av Roxar er Fluenta, Smedvig Technology, Multi-Fluid, og Corrocean.

Eksterne lenker
 Offisiell Roxar hjemmeside
 Roxar på Oslo Børs

Selskaper som har vært notert på Oslo Børs
Norske teknologiselskaper
David Gallagher

David Gallagher (født 9. februar 1985 i Queens i New York City i New York) er en amerikansk skuespiller. Blant annet har han spilt i den amerikanske TV-serien 7th Heaven, i rollen som Simon Camden.

Gallagher begynte som modell i en alder av to år  forskjellige reklamer som senere førte til kommersielt arbeid som skuespiller. Han dukket opp i en rekke TV-reklamer som barn for produkter som f.eks. Tyson Foods og Fisher Price. I en alder av 8 år hadde Gallagher en tilbakevendende rolle i såpeoperaen Loving. Hans filmdebut kom i 1993 da han fikk rollen som Mikey i oppfølgeren Look Who's Talking Now, da han spilte sønnen til John Travolta og Kirstie Alley. 

I 1995 opptrådte Gallagher i en produksjon av A Christmas Carol på Broadway. Han spilte også i flere TV-filmer, deriblant Bermuda Triangle. I 1996 ble Gallagher gjenforent med John Travolta i filmen Phenomenon. Senere samme år ble fikk Gallagher rollen som Simon Camden i den kjente TV-serien 7th Heaven som forble på lufta i 11 sesonger, og dermed er det eldste familiedramaet i fjernsynets historie og er den høyest rangerte TV-serien på WB Network. I 2003, under 7th Heaven's åttende sesong, forlot Gallagher TV-serien for å studere på heltid. Men han kom tilbake til serien på deltid i løpet av sesong 9. Deretter valgte han å ikke fornye kontrakten sin. 

Gallaghers første rolle etter å ha forlatt 7th Heaven var med en gjesterolle i TV-serien Numb3rs som seriemorderen Buck Winters i september 2006, en rolle han gjentok i januar 2009. Han har også dukket opp i sesong 6 av CSI: Miami. Han spilte også i filmoppfølgeren av Boogeyman, som gikk rett på DVD. I juli 2008 var Gallagher gjesteskuespiller i dramaserien Saving Grace med rollen som Paul Shapiro, en plaget ung mann som var mistenkt i en mord-etterforskning.

Gallaghers neste TV-opptreden var i oktober 2008 i en episode av TV-serien Bones med rollen om Ryan Stephenson, sønn av en mann som gikk gjennom kirurgisk operasjon for å bli kvinne. I november 2008 dukket Gallagher opp i en episode av TV-serien Without a Trace der han spilte en som var mistenkt for å være ansvarlig for forsvinningen av en sykepleier.

Referanser

Eksterne lenker 
 

Skuespillere fra USA
Personer fra New York City
Vallhall Arena

Vallhall Arena, også  kalt Vallhall Fotballhall, i Oslo er en av Skandinavias største fotballhaller, med en publikumskapasitet på cirka 2500 på faste tribuner. Kunstgressbanen benyttes også av «Engas» aldersbestemte lag, og er også et godt tilbud om vinteren til barn, unge og bedriftslag. Vallhall Arena ligger ved Helsfyr, med adresse Dronning Margretes vei 11, like ved Intility Arena og Valle Hovin videregående skole.
 

Vallhall Arena benyttes også til større messer og konserter, ved hjelp av et fleksibelt gulv som legges på kunstgresset. Gulvflaten blir da på rundt 9 000 kvadratmeter, og publikumskapsitet ved konserter er ca. 15 000. Av store konserter er de mest kjente A-has konserter til åpningen av arenaen i  mars 2001, da konserten ble spilt inn og gitt ut på DVD-en Homecoming. Robbie Williams hadde i 2004 med to utsolgte konserter, men også Kiss, Iron Maiden, R.E.M., Rammstein, David Guetta, Dream Theater og Tokio Hotel har holdt konserter her.

Eksterne lenker
 

Vallhall Arena foto og video - Nordic Stadiums

Idrettshaller i Oslo
Konsertlokaler i Norge
Vålerenga Fotball
Sport i bydel Gamle Oslo
Byggverk fullført i 2001
Lois Lowry

Lois Lowry (født som Lois Ann Hammersberg 20. mars 1937 på Hawaii) er en amerikansk forfatter av barne- og ungdomsbøker. 

Hun ble født på Hawaii, men er oppvokst i Tokyo og New York, ettersom faren var offiser og familien flyttet ofte. 19 år gammel giftet hun seg med en offiser. De fikk fire barn og ble skilt i 1977. Hun fullført sin universitetsutdannelse i 1972, arbeidet som frilansjournalist og fotograf før hun debuterte som forfatter i 1977 med romanen A summer to die. Romanen handler om to søstre, hvorav den ene er døende.

Hun har vunnet Newbery-medaljen to ganger, i 1990 og 1994. Hennes bok fra 1994, The giver (Den utvalgte), er hennes mest kjente bok. Den ble utgitt på norsk i 1995. Tidligere har debutboken Den siste sommeren ble utgitt to ganger, andre gang med tittelen Vår siste sommer (1980 og 1985).

Referanser

Eksterne lenker 
 
 
 

Barnebokforfattere fra USA
Personer fra New York City
Personer fra Tokyo
Personer fra Honolulu
Marcelo Vieira

Marcelo Vieira da Silva Júnior (født 12. mai 1988) er en brasiliansk fotballspiller som spiller for den greske klubben Olympiakos.

Klubbkarriere

Tidlig karriere 
Marcelo begynte å spille futsal i en alder av 9 år, og da han var 13 ble han på hentet inn av Fluminense. Han kommer fra en svært fattig bakgrunn og vurderte selv å avslutte fotballkarrieren, men hans klubb betraktet ham som en av sine «kronjuveler» og sørget for at han fortsatte å spille fotball.

Real Madrid 
Marcelo kom til Real Madrid i løpet av overgangsvinduet i januar 2007. Klubbpresident Ramón Calderón: «Han er en viktig signering for oss. Han er en ung spiller som vil sprøyte inn litt friskhet til klubben og er en del av vår plan å få yngre spillere inn i laget. Vi er veldig fornøyd fordi han er en perle som halvparten av Europa ønsket.»

Marcelo debuterte som innbytter i 2–0-tapet mot . Marcelo fikk sin første kamp fra start for Real Madrid mot Racing Santander 14. april 2007, en kamp Real Madrid tapte 2–1. Under portugisiske José Mourinho, som var hovedtrener i perioden 2010–2013, var Marcelo i startelleveren i nesten alle av Real Madrids ligakamper.

I kjølvannet av Real Madrids finaleseier i mai 2022 over Liverpool i Mesterligaen, annonserte Marcelo at sesongen ble hans siste for klubben. Med 25 trofeer vunnet under sin tid hos Real Madrid, forlater han klubben som dens mestvinnende spiller noensinne.

Landslagskarriere 
Marcelo skåret i sin debut for  mot . Han har deltatt for Brasil to ganger i de olympiske lekene, i 2008 og 2012 med henholdsvis bronse og sølv som resultat. Han ble også tatt ut i den brasilianske troppen til VM i fotball 2014 på hjemmebane. I VMs åpningskamp mellom Brasil og  gjorde Marcelo selvmål og ga Kroatia ledelsen, men Brasil snudde kampen og vant 3–1.

Han ble tatt ut i s tropp til VM i fotball 2018 i Russland.

Meritter 
Real Madrid
 Primera División (5): 2006/2007, 2007/2008, 2011/2012, 2016/2017, 2019/2020
 Copa del Rey (2): 2010/2011, 2013/2014
 Supercopa de España (2): 2008, 2012, 2017, 2020
 UEFA Champions League (4): 2013/2014, 2015/2016, 2016/2017, 2017/2018
 UEFA Super Cup (3): 2014, 2016, 2017

OL-medaljer 
  2012  London - Sølv i fotball, menn -  Brasil
  2008  Beijing - Bronse i fotball, menn -  Brasil

Referanser

Eksterne lenker 
 

Brasilianske fotballspillere
Brasilianske futsalspillere
Olympiske sølvmedaljevinnere for Brasil
Olympiske bronsemedaljevinnere for Brasil
Medaljevinnere under Sommer-OL 2008
Deltakere for Brasil under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Brasil under Sommer-OL 2012
Fotballspillere under Sommer-OL 2012
Spillere i Fotball-VM 2014
Spillere i Fotball-VM 2018
Spillere i FIFA Confederations Cup 2013
Fotballspillere for Fluminense FC
Fotballspillere for Real Madrid CF
Fotballspillere for Olympiakos FC
Vinnere av Mesterligaen i fotball for menn
Personer fra Rio de Janeiro
Fødsler i 1988
Olympiske medaljevinnere i fotball
Marshall University

Marshall University er et delstatseid universitet i Huntington og fire andre læresteder i den vestlige delen av i delstaten Vest-Virginia, USA. Det ble grunnlagt som subscription school (ungdomsskole) på stedet Maple Grove i 1837, og ble kombinert ungdomsskole og college fra 1838. Under borgerkrigen var skolen stengt.

Den gjenoppstod som lærerskole (Normal School) i 1867, først i 1907 ble skolen utvidet til å dekke flere college-fag og studenttallet rundet 1 000 for første gang. Masterprogrammer ble startet i 1938, og i 1961 fikk Marshall universitetsstatus.

Ved Marshall var det 13 936 studenter og 749 vitenskapelig ansatte i 2006, og skolepengene samme år var US$ 4 150 for studenter folkeregistrert i delstaten Vest-Virginia.

Marshall har følgende campuser og skoler:
 Huntington (Cabell County) – Marshall University
 College of Liberal Arts (COLA)
 College of Fine Arts (COFA)
 College of Education and Human Services (COEHS)
 College of Information Technology and Engineering (CITE)
 Elizabeth McDowell Lewis College of Business (LCOB)
 College of Science (COS)
 College of Health Professions (COHP)
 W. Page Pitt School of Journalism and Mass Communications (SOJMC)
 Robert C. Byrd Institute (RCBI) at Huntington
 Joan C. Edwards School of Medicine
 Marshall University Forensic Science Graduate Program
 South Charleston (Kanawha County) – Marshall University Graduate College
 Robert C. Byrd Institute (RCBI) at South Charleston
 Gilbert (Mingo County) – undergraduate center (lavere grads forberedende studier)
 Point Pleasant (Mason County) – undergraduate center (lavere grads forberedende studier)
 Hurricane (Putnam County) – undergraduate center (lavere grads forberedende studier)

Universitetet administrerer også Robert C. Byrd Institute for Advanced Flexible Manufacturing (RCBI), et forsknignssenter som både leverer forskningsresultater til USAs forsvar, og fungerer som en vitenskapspark og forskningsleverandør for små og mellomstore bedrifter i Vest-Virginia.

Joan C. Edwards School of Medicine er kjent for sin forskning innen kreftmedisin og folkemedisin for helsetjenestene i distriktene, og er høyt rangert innen forskning og studier av familiemedisin.

Jomie Jazz Center er et regionalt musikksenter som huser universitetets musikkutdanning.

Undervisningen gis helt opp til doktorgradsnivå (Ph.D).

Eksterne lenker
 
 Robert C. Byrd Institute

Universiteter i Vest-Virginia
1837 i USA
Utdanningsinstitusjoner etablert i 1837
1830-årene i Virginia
Cabell County
Inger Sandberg

Inger Sandberg (født 2. august 1930 i Karlstad) er en svensk barnebokforfatter.

Inger Sandberg har siden 1953 laget barnebøker sammen med ektemannen Lasse Sandberg. Blant de mange figurene som paret har skapt kan nevnes Lille Anne og den lange mannen,  Marius (Pulvret på svensk), Perry Wrolf, Buffalo Bjørn og svartfotindianerne og Det lille spøkelset Laban. Bøkene er oversatt til ca. tretti språk.

Inger Sandberg satt på stol nr 17 i Svenska barnboksakademien 1995–1998. Før hun ble barnebokforfatter arbeidet hun seks år som lærer.

Priser og utmerkelser i utvalg 
 2006 – Litteris et Artibus
  – Årets värmlandsforfatter
  – Wettergrens barnbokollon
  – Astrid Lindgren-prisen
  – Nils Holgersson-plaketten
  – Expressens Heffaklump

Referanser

Eksterne lenker 
 Författarcentrum – Inger och Lasse Sandberg
 Länsbiblioteket i Värmland – Inger & Lasse Sandberg

Svenske barnebokforfattere
Mottakere av Litteris et Artibus
Personer fra Karlstad
Fødsler i 1930
Mads Clausen (fotballspiller)

Mads Clausen (født 10. februar 1984) er en norsk fotballspiller som spiller for Follo. 

Han spilte tidligere for Stabæk frem til nedrykket i 2004. I sesongene 2005 og 2006 spilte han 34 kamper og scoret 3 mål for Follo. I 2007-sesongen prioriterte han utdannelse og spilte derfor for Jardar IL i femte divisjon. I februar 2008 signerte han en ny toårskontrakt med Follo, som sikret seg spilleren ved hjelp av økonomisk støtte fra STIL. Clausen er mest kjent for vinnermålet i ekstraomgangene da Follo slo ut Rosenborg i semifinalen i NM i fotball 2010.

Eksterne lenker 
 

Norske fotballspillere
Fotballspillere for Stabæk Fotball
Fotballspillere for Follo Fotball
Vieques

Vieques er en øy og en kommune tilhørende Puerto Rico i Karibia. Vieques ligger 13 km øst for hovedøya og er 34 km lang og 6 km bred. Den hadde 9 301 innbyggere i 2010.

Øya ble sammen med resten av Puerto Rico amerikansk i 1898 etter Spanias nederlag i Den spansk-amerikanske krig.

Administrasjonssenteret og den eneste byen på øya er Isabel Segunda, som befinner seg på nordsida.

Puerto Ricos geografi
Hanne Hedelund

Hanne Hedelund, alternativt Hanne Hedelund Nielsen (født 20. juni 1957) er en  dansk skuespiller. Hun er utdannet ved skuespillerskolen ved Odense Teater i årene 1984–87.

Filmografi (utvalg)

Spillefilmer 
 2008 –  Comeback – Kirsten 
 2007 – Hjemve 
 2007 – Kunsten å gråte i kor – Mor
 1998 – Forbudt for børn – Camillas mor

TV 
 2008 – Anna Pihl – Pernille Varberg (1 episode, TV-serie)
 2004 –  Ørnen – "Kodenavn: Skylla – Del 3" – Ulla Torp Hansen (TV-serie)
 2004 – Rejseholdet – Regitze (1 episode, TV-serie)
 1996–97 – Bryggeren – Jacobine Friis (mini-TV-serie)

Priser 
 2008 Robertprisen for årets kvinnelige birolle i filmen Kunsten å gråte i kor.

Referanser

Eksterne lenker 
 

Danske skuespillere
Robertprisen for årets kvinnelige birolle
Spjelkavik videregående skole

Spjelkavik videregående skole er en videregående skole i Ålesund. Skolen ligger på Langhaugen i Spjelkavika. 

Skolen har utdanningsprogram for studiespesialisering og har et bredt tilbud innen språk, samfunnsfag og økonomi, realfag og internasjonalisering. Skolen legger stor vekt på å gi elevene undervisning med god faglig kompetanse.

Fra høsten 2012 er skolen også en IB World School og er godt i gang med International Baccalaureate Diploma Programme.

Rektor ved skolen er Rune Heggdal og assisterende rektor er Per Brækkan.

I media
I 2013 presenterte Aftenposten en statistikk som tilsier at Spjelkavik VGS er grundigst i Ålesund vurderingsmessig. Ordinær karakter sammenlignet med eksamensresultat, som en fasit, går hver tiende elev ned én karakter ved eksamen. Ved Fagerlia VGS til sammenligning, går syv av ti ned én karakter ved eksamen. Statistikken gjenspeiler grundig vurdering ved skolen.

Skolen kan også skilte med gjeve resultater i Fysikkolympiaden, hvor tidligere elever har kvalifisert seg til å representere Norge internasjonalt.

Referanser 

Videregående skoler i Møre og Romsdal
Skoler i Ålesund
Bravida

Bravida er et skandinavisk installasjons- og serviceselskap innen elektro, rør og ventilasjon. Selskapet har  ansatte og 175 avdelinger i Norge, Sverige og Danmark. Bravida Norge har avdelinger på 30 steder i landet og rundt  ansatte, etter oppkjøpet av Siemens Installation i 2009. Selskapet er totaltilbyder innen elektro, rør og ventilasjon. Bravida AB ledes av konsernsjef Torbjörn Torell, den norske virksomheten ledes av administrerende direktør Tore Bakke.

Historie
Bravida ble dannet i år 2000 ved en sammenslåing av BPA AB, en svensk bygg- og installasjonsbedrift med røtter tilbake til 1922, og Telenors installasjonsvirksomhet. I 2004 ble virksomhetene IKT, Telecom og Geomatikk, som ble tilført av Telenor, solgt og man ble en rendyrket virksomhet innen elektro og VVS. IKT-delen ble solgt til Umoe og ble Umoe IKT, mens Telecom-delen ble solgt til Altor Equity Partners og ble til slutt til Relacom Norge.

Bravida kjøpte i mai 2009 elektroinstallasjonsselskapet Siemens Installation AS, med 1 300 ansatte og en årsomsetning på 1,6 mrd kr fra Siemens AS. Det samlede selskapet får  ansatte, og en årsomsetning på rundt 2,7 mrd kr.

Bravida ble i 2012 solgt til amerikanske Bain Capital, før dette var det Triton som eide selskapet.

Referanser

Eksterne lenker
 

Entreprenørselskaper
Selskaper etablert i 2000
Politbyrået i Sovjetunionen

Politbyrået (i perioden 1952–66 kjent som Presidiet) var den øverste ledelsen i Sovjetunionens kommunistiske parti og ledelsen for den utøvende makten i Sovjetunionen. Medlemmene til Politbyrået ble valgt blant medlemmene i Sentralkomiteen, og hadde i teorien derfor bare kontrollen over partiet. Likevel styrte Politbyrået hele landet, siden alle i høyere statlige stillinger også var medlemmer av kommunistpartiet.

I praksis ble Sovjetunionen styrt fra toppen og ned, så det var vanligvis slik at det var Politbyrået som bestemte sammensetningen av Sentralkomiteen og ikke vice versa. Det var bare rent unntaksvis at Sentralkomiteen overstyrte avgjørelser fra Politbyrået. Den lovgivende makten, Det øverste sovjet, hadde heller ingen egen vilje og vedtok alltid enstemmig «forslagene» fra Politbyrået.

Politbyrået oppstod i 1917, og ble innstiftet av Lenin for å styre revolusjonen. I 1919 ble ordningen formalisert, og Politbyrået fikk i oppgave å avgjøre alle hastesaker der det ikke var tid til å kalle sammen hele Sentralkomiteen. Det første Politbyrået bestod av de fem medlemmene Lenin, Stalin, Lev Trotskij, Lev Kamenev og Nikolaj Krestinskij.

Politbyrået hadde både fulle medlemmer og kandidatmedlemmer (uten stemmerett). Størrelsen på det varierte, men det hadde vanligvis fjorten fulle medlemmer og åtte kandidatmedlemmer. Politbyrået hadde ingen formell leder, men generalsekretæren i partiet hadde alltid en ledende rolle.

Liste over medlemmer av Politbyrået

Lenin-perioden (1919–1924)

Stalin-perioden (1924–1953)

Khrusjtsjov-perioden (1953–1964)

Bresjnev-perioden (1964–1982)

Andropov- og Tsjernenko-perioden (1982–1985)

Gorbatsjov-perioden (1985–1991)

Eksterne sider  
 Leadership of the Communist Party of the Soviet Union (CPSU, 1917-1991)

Se også
Sovjetunionen
Det øverste sovjet

Sovjetunionen
Etableringer i 1917
Opphør i 1991